3. ΒΑΣΙΛΙΚΟΝ ΔΙΑΤΑΓΜΑ της 22 Απρ./10 Μαΐου 1939 Περί καθορισμού των υγειονομικών τελών μυοκτονίας, απολυμάνσεως, εντομοκτονίας και ιατρικών επισκέψεων και των τοιούτων δια την κατά την νύκτα χορήγησιν της ελευθεροκοινωνίας των πλοίων. Έχοντες υπ’ όψει τα άρθρ. 33 και 34 του Α.Ν. 340/1936, ως και σύμφωνον γνωμοδότησιν του Συμβουλίου Επικρατείας, προτάσει των επί της Κρατικής Υγιεινής και Αντιλήψεως, Εμπορικής Ναυτιλίας, Αεροπορίας και Οικονομικών Υπουργών, απεφασίσαμεν και διατάσσομεν: Άρθρ.1-9.(Κατηργήθησαν δια του κατωτ. Β.Δ. 11 Δεκ. 1954). Άρθρ.10.-1.Τα οφειλόμενα υγειονομικά ταύτα τέλη εκκαθαρίζονται υπό της Υγειονομικής Αρχής επί τριπλοτύπων αποδεικτικών βεβαιώσεως, ιδίων δι’ έκαστον οικονομικόν έτος, κατά τα υποδείγματα Α΄ Β΄ και Γ΄ ηριθμημένων κατ’ αύξοντα αριθμόν, καταβάλλονται δε εις τας τελωνειακάς Αρχάς. 2.Τα εκδιδόμενα ως άνω τριπλότυπα υπογράφονται παρά της εκκαθαριζούσης τα τέλη  αρχής  και   εκ   τούτων   παραδίδονται   το   μεσαίΣελ. 321 Υγειονομικά Δικαιώματα 34.Γ.δ.1-3 ον και ακραίον απόκομμα εις τον οφειλέτην, όστις προσάγει ταύτα εις την αρμοδίαν τελωνειακήν αρχήν εις ην υποχρεούται να καταβάλη τα εν αυτοίς αναγραφόμενα τέλη. Η τελωνειακή αρχή εισπράττει τα δια του τριπλοτύπου τούτου βεβαιούμενα τέλη δια διπλοτύπου αποδείξεως της δημοσίας διαχειρίσεώς της, ην παραδίδει εις τον οφειλέτην, αναγράφουσα επί ταύτης, τον αριθμόν και λοιπά στοιχεία του τριπλοτύπου αποδεικτικού βεβαιώσεως των δια του παρόντος καθοριζομένων Υγειονομικών τελών. Εκ των ανωτέρω τριπλοτύπων αποδεικτικών βεβαιώσεως η Τελωνειακή αρχή τηρεί παρ’ αυτή το μεσαίον απόκομμα ως παραστατικόν στοιχείον βεβαιώσεως της διαχειρίσεώς της, το δε ακραίον απόκομμα, εφ’ ου βεβαιοί δια πράξεώς της την είσπραξιν των εν αυτώ αναφερομένων Υγειονομικών τελών, αναγράφουσα και τον αριθμόν του εκδοθέντος διπλοτύπου αποδεικτικού εισπράξεως, επιστρέφει εις την βεβαιούσαν ταύτα Υγειονομικήν αρχήν. 3.(Κατηργήθη δια του κατωτ. Β.Δ. 11 Δεκ. 1954). Άρθρ.11.-Η Υγειονομική Αρχή υποχρεούται όπως καταχωρή εν τω βιβλίω κατάπλου και απόπλου των πλοίων τον αριθμόν και την χρονολογίαν του αποδεικτικού πληρωμής των ως άνω Υγειονομικών τελών και το καταβληθέν ποσόν. Άρθρ.12.-Ο έλεγχος της βεβαιώσεως των ως άνω Υγειονομικών τελών ενεργείται υπό του Υπουργείου Κρατικής Υγιεινής και Αντιλήψεως (Τμήμα Λοιμωδών Νόσων, Γραφείον Ε.Υ.Α) προς ο αι Υγειονομικαί Αρχαί υποχρεούνται όπως υποβάλωσιν εντός των πέντε πρώτων ημερών εκάστου μηνός κατάστασιν, κατά το υπόδειγμα Δ΄ περιλαμβάνουσαν, εκ των καταπλευσάντων πλοίων τα καταβάλοντα Υγειονομικά τέλη εκ των δια του παρόντος οριζομένων, εξαγομένων εκ του βιβλίου κατάπλου και απόπλου μετά των καταβληθέντων Υγειονομικών Τελών και των στοιχείων των εκδοθέντων υγειονομικών τριπλοτύπων εις ην επισυνάπτουσι και τα παρά των Τελωνειακών Αρχών επιστρεφόμενα αυταίς ακραία αποκόμματα. Το αποτέλεσμα του υπό του Υπουργείου Κρατικής Υγιεινής και Αντιλήψεως ενεργουμένου ελέγχου ανακοινούται εις το Ελεγκτικόν Συνέδριον δι’ αποστολής εις τούτο καταστάσεως δηλούσης κατά διαχείρισιν τα δι’ εκάστου τριπλοτύπου βεβαιωθέντα ποσά. Η ισχύς του παρόντος άρχεται μετά 15 ημέρας από της δημοσιεύσεως αυτού εις την Εφημερίδα της Κυβερνήσεως. Εις τον Ημέτερον επί της Κρατικής Υγιεινής και Αντιλήψεως Υπουργόν ανατίθεμεν την δημοσίευσιν και εκτέλεσιν του παρόντος. Σελ. 322 